Tulityökorttikoulutus
2025-08-18 05:00 - 13:00 UTC | Auriga Business Center, Juhana Herttuan puistokatu 21, 20100,Turku
Tulitöiden turvallisuustutkinto on Suomen Pelastusalan Keskusjärjestön hyväksymä tutkinto, jolla varmistetaan, että tulityöntekijällä ja tulityöluvan myöntäjällä on riittävä tieto tulityöturvallisuudesta.
Tulityöt ovat töitä, jotka aiheuttavat ympäristössä paloriskin. Niiksi lasketaan kipinöintiä aiheuttavat tai avoliekillä tehtävät työt, sekä voimakasta lämpösäteilyä aiheuttavien välineiden käyttö. Tulitöihin liittyy aina palovaara ja sen myötä turvallisuusriski. Yleisimpiä työpaikkoja, joissa tulitöitä tehdään, ovat rakennustyömaat sekä metalli- ja kemianteollisuuden työpaikat.
Tulityökorttikoulutus opettaa välttämään vaaratilanteita ja onnettomuuksia tulen kanssa työskenneltäessä. Tulityökortin saatuaan koulutuksen osallistuja on oppinut huomioimaan riskejä ja tulemaan entistä tietoisemmaksi työturvallisuudesta, sekä tietää miten vahingoilta voidaan välttyä.
Koulutukseen ei sisälly tarjoiluita. Koulutuspaikan läheisyydessä on mahdollisuus omakustanteiseen lounaaseen.
Järjestämme tulityökorttikoulutukset siten, että kertaajat voivat halutessaan suorittaa tulityökortin kertauskoulutuksen verkkokoulutuksen ja lähikoulutuksen yhdistelmänä. Kertauskoulutukseen osallistuvalla tulee olla voimassa oleva tulityökortti lähikoulutukseen osallistumisen aikana. Tulityökortin kertauskoulutus järjestetään tämän tulityökoulutuksen yhteydessä klo 11:30-16:00. Mikäli haluat osallistua kertauskoulutukseen, valitse lipuksi "Tulityökortin kertauskoulutus".
Tulityökortin kertauskoulutukseen osallistuville lähetetään kirjautumistunnukset verkko-oppimisalustalle viimeistään ilmoittautumista seuraavan arkipäivän aikana. Verkkokoulutusosuus suoritetaan ennen lähikoulutukseen osallistumista itsenäisesti verkossa mihin tahansa vuorokauden aikaan. Verkkokoulutukseen osallistumista varten tarvitset vain internet-selaimen.
Tulityökurssin sisältö

Tulityöt turvallisesti
Vastuut ja velvollisuudet
Tulityön vaarojen tunnistaminen
Turvatoimet eri toimintaympäristöissä
Toiminta onnettomuustilanteessa
Käytännön harjoittelu (alkusammutus)
Kurssikoe

Tulityökortti on voimassa viisi vuotta. Tulityökortti on voimassa Suomen lisäksi myös Norjassa ja Tanskassa. Pohjoismaisten palontorjuntaliittojen hyväksymä tulityökortti hyväksytään myös Suomessa. Ruotsin tulityökoulutus uudistui heinäkuussa 2023, jonka seurauksena Suomessa myönnetty kortti ei ole Ruotsissa enää pätevä.
